P.L. Travers

Pamela Lyndon Travers (født Helen Lyndon Goff i Maryborough i Queensland i Australia i 9. august 1899, død i London 23. april 1996) var en australsk-britisk forfatter og skuespiller, særlig kjent for barnebøkene om Mary Poppins. 

 Liv 
Faren Travers Robert Goff var irsk-engelsk. Han arbeidet i Australia som banksjef, senere degradert til bankkasserer. Moren var søster av en britisk koloniadministrator. Pamela gikk på kostskole i Sydney, og arbeidet som skuespiller i en turnekompani, samtidig med at hun fikk publisert sine første dikt og fortellinger i aviser. Hun flyttet til London i 1924, hvor hun etablerte seg som forfatter. Gjennom vennskap med forleggerne  (J.M. Barries stesønn og den antatte modellen til Peter Pan) og George William Russell fikk hun innpass i et litterært miljø.

Hun engasjerte seg i new ageinspirerte og okkulte miljøerKari Sønsthagen og Torben Weinreich. Leksikon for børnelitteratur. Branner og Korch, 2003. ISBN 87-411-5970-5, og møtte Georgij Ivanovitsj Gurdjieff, som hun senere skrev om i Man, Myth and Magic: Encyclopedia of the Supernatural (1971)gurdjieff.org. På 1960-tallet studerte hun zen i Japan, og på 1970-tallet bodde hun med hopiindianere. 

Hun var ugift, og det er antatt at hun hadde forhold til både kvinner og menn.Valerie Lawson. Mary Poppins She Wrote. Aurum Press, 2005. ISBN 1-84513-126-6 Hun adopterte i 1939 den irskfødte Camillus Travers Hone (1937-2011)Mary Poppins writer took baby because she 'loved Ireland' Sunday Mirror, 19.1.2003.. Hun ble utnevnt til offiser av Order of the British Empire i 1977.

 Bøker 
Travers er i ettertid nesten utelukkende kjent for barnebøkene om Mary Poppins, selv om hun mistrivdes i rollen som barnebokforfatter, og var sterkt kritisk til Disneys filmversjon av bøkene.Caitlin Flanagan. Becoming Mary Poppins: P. L. Travers, Walt Disney, and the making of a myth. I: The New Yorker, 12. desember 2005 Travers' eget liv, og forholdet til Disney, er tema for spillefilmen Saving Mr. Banks (2013).

Blant hennes andre bøker er barneboka I Go By Sea, I Go By Land (1941), som skildrer to barn som evakueres fra Storbritannia til USA under verdenskrigen.Peter Hunt. «Retreatism and advance (1914-1945)». I: Children’s Literature, an illustrated history. Edited by Peter Hunt. Oxford University Press, 1995. ISBN 0-19-212320-3

Hun har selv nevnt Friend Monkey (1971) som sin egen favorittbok «because the Hindu myth on which it is based is my favorite — the myth of the Monkey Lord who loved so much that he created chaos wherever he went».

 Bokliste 

Bøker om Mary Poppins
 Mary Poppins (1934) 
 Mary Poppins Comes Back (1935) 
 Mary Poppins Opens the Door (1943) 
 Mary Poppins in the Park (1952) 
 Mary Poppins From A-Z (1962) 
 Mary Poppins in the Kitchen (1975) 
 Mary Poppins in Cherry Tree Lane (1982) 
 Mary Poppins and the House Next Door (1988)

Andre bøker 
 I Go By Sea, I Go By Land (1941) 
 Gingerbread Shop (1952) 
 Mr. Wigg's Birthday Party (1952) 
 The Magic Compass (1953)
 Fox at the Manger (1962) 
 Friend Monkey (1971)  
 Two Pairs of Shoes (1980)

 Referanser 

 Eksterne lenker 



Kategori:Engelske barnebokforfattere
Kategori:Australske skuespillere
Kategori:Engelskspråklige forfattere
Kategori:Personer fra Queensland
Kategori:Order of the British Empire (OBE)